
	Comisia pentru buget, finanţe şi bănci
	
	Bucureşti,        
Nr. 22/ 179/ 11.05.2010


Biroul Permanent

al

Camerei  Deputaţilor

Vă înaintăm, alăturat, raportul asupra  proiectului de Lege pentru aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010, cu care comisia noastră a fost sesizată în fond cu adresa Biroului Permanent nr. PL.161 din 13 aprilie 2010.
	PREŞEDINTE,

Viorel Ştefan 


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/ 179/ 11.05.2010 


RAPORT

asupra proiectului de Lege pentru  aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010.

Cu adresa nr.PL.x. 161 din 13 aprilie 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010.
La întocmirea raportului s-au avut în vedere avizul favorabil al Consiliului Legislativ,  trimis cu adresa nr.115/16.02.2010, avizul favorabil al Comisiei juridice, de disciplină şi imunităţi şi avizul favorabil cu amendament al Comisiei de apărare, ordine publică şi siguranţă naţională. 
Propunerea legislativă are ca obiect de reglementare adoptarea unor măsuri fiscale pentru unele livrări de bunuri şi servicii efectuate de Compania Naţională "Romtehnica"- S.A. către Ministerul Apărării Naţionale, măsuri care constau în stabilirea, prin derogare de la prevederile art.134² din Legea nr.571/2003 privind Codul fiscal, cu modificările şi completările ulterioare, a datei exigibilităţii taxei pe valoarea adăugată pentru livrările de bunuri/prestările de servicii efectuate de către C.N. Romtehnica S.A. către Ministerul Apărării Naţionale, în sensul că aceasta intervine la data încasării de către C.N. Romtehnica S.A. a contravalorii integrale a bunurilor livrate/serviciilor prestate şi a taxei aferente acestora, dar nu mai târziu de data de 31 august 2011. 

Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 30 de deputaţi, din totalul de 35 membri ai comisiei.
La dezbaterea proiectului de lege, au participat în conformitate cu prevederile art.54 şi 55 din Regulamentul Camerei Deputaţilor, republicat, doamna Graţiela Iordache, Secretar de Stat în cadrul Ministerului Finanţelor Publice, domnul Vasile Ozum Mihail, Secretar de Stat în cadrul Ministerului Apărării Naţionale şi domnul Luca Mihail, specialist în acelaşi minister.

Raportul comisiei a fost adoptat cu majoritate  de voturi. 
Proiectul de lege a fost adoptat de Senat  în şedinţa din data de 8 aprilie 2010, în calitate de primă Cameră sesizată. 
Proiectul de lege potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii  proiectului de Lege pentru aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010, în şedinţa din data de 11 mai 2010, comisia propune supunerea spre dezbaterea şi adoptarea plenului Camerei Deputaţilor a proiectului de Lege în forma adoptată de Senat cu amendamentul  respins prevăzut în anexă.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu:
Consilier parlamentar, Gica Roşu
 Întocmit:

Consilier  parlamentar, Luminiţa Ghiorghiu
ANEXĂ

	Nr

crt
	Textul proiectului de Lege
	Text amendament
	Motivarea amendamentului
propus


Amendament respins
	1. 
	Lege 

pentru aprobarea Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010

	Nemodificat 
	

	2. 
	Articol unic. – Se aprobă Ordonanţa de urgenţă a Guvernului nr.8 din 17 februarie 2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010, publicată în Monitorul Oficial al României, Partea I, nr. 112 din 19 februarie 2010. 
	Art. I. – Nemodificat


	

	3. 
	
	Art. II. – Prevederile Ordonanţei de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale, aprobată prin Legea nr. 19/2010 şi ale Ordonanţei de urgenţă a Guvernului nr.8/2010 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională "Romtehnica"- S.A. către Ministerul Apărării Naţionale în anul 2010, se aplică tuturor operatorilor economici care  acţionează în calitate de comisionar, în nume propriu şi în contul Ministerului Apărării Naţionale. 

(Autor: Comisia pentru apărare) 
	 Extinderea la alţi operatori economici care acţionează în calitate de comisionari, ar conduce la creşterea cheltuielilor bugetare.

